cyanic-selkie/wikianc huggingface dataset:
Էլամկուլատհ Մանա Շանկարան Նամբուդիրիպադ
Կենսագրություն
Էլամկուլատհ Մանա Շանկարան Նամբուդիրիպադը ծնվել է 1909 թվականի հունիսի 13-ին Պերիտալմանայում, Բրիտանական Հնդկաստան՝ բրահմանի հարուստ ընտանիքում։ Սկզբնական կրթությունը ստացել է հայրենի բնակավայրում։ Ուսման ժամանակ քոլեջում մոտիկացել է Հնդկական ազգային կոնգրես կուսակցության և Հնդկաստանի անկախության շարժման հետ։ 1934 թվականին դարձել է Հնդկական ազգային կոնգրեսի սոցիալիստական թևի՝ Կոնգրեսի սոցիալիստական կուսակցության հիմնադիրներից մեկը՝ մինչև 1940 թվականը դառնալով նրա գլխավոր քարտուղարը։ 1939 թվականին ընտրվել է Մադրասի օրենսդրական ժողով։ Արդյունքում դարձել է Հնդկաստանի կոմունիստական կուսակցության հիմնադիրներից մեկը, որը նրան ստիպել է որոշ ժամանակով դուրս գալ ընդհատակ։ Կուսակցության պառակտումից հետո 1964 թվականին գլխավորել է Հնդկաստանի մարքսիստական կոմունիստական կուսակցությունը՝ 1977 թվականին դառնալով նրա գլխավոր քարտուղարը ։
Էլամկուլատհ Մանա Շանկարան Նամբուդիրիպադը մահացել է 1998 թվականի մարտի 19-ին Տրիվանդրամում՝ 88 տարեկան հասակում։
Մալայերենով և անգլերենով գրված մի շարք գրքերի և հոդվածների հեղինակ է։ Առավել հայտնի է Կերալայի պատմության նրա մեծ աշխատությունը ։
Գրականություն
Կատեգորիա:Հնդկաստանի կոմունիստներ Կատեգորիա:Հնդկաստանի քաղաքական գործիչներ Կատեգորիա:Անձինք նամականիշերի վրա Կատեգորիա:Աթեիստներ Կատեգորիա:Հնդիկ գրողներ Կատեգորիա:Հնդիկ գիտնականներ Կատեգորիա:Հնդկական ազգային կոնգրեսի անդամներ Կատեգորիա:Հնդկաստանի կոմունիստական կուսակցության անդամներ Կատեգորիա:20-րդ դարի քաղաքական գործիչներ Կատեգորիա:20-րդ դարի գիտնականներ Կատեգորիա:20-րդ դարի գրողներ Կատեգորիա:Հնդիկ պետական գործիչներ
Դիբուբեդաղ
Դիբուբեդաղ, լեռ Պոնտական լեռնահամակարգի արևելյան շրջանում, Արդվին քաղաքից ոչ հեռու։ Բարձրությունը մոտ 3300 մետր։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ Կատեգորիա:Արդվինի մարզ
Դոշա
Դոշա, գետ Պարսից ծոցի ավազանում, Արևելյան Տիգրիսի վտակը։ Սկիզբ է առնում Հայկական Տավրոս և Կորդվաց լեռների կազմած անկյունից ։
Ծանոթագրություններ
Կատեգորիա:Թուրքիայի գետեր Կատեգորիա:Պարսից ծոցի ավազանի գետեր
Nichia
Nichia Corporation (日亜化学工業株式会社), Ճապոնական քիմիական ճարտարագիտական ​​և արտադրական ընկերություն, որը ունի դուստր ձեռնարկություններ տարբեր երկրներում և կառավարվում է Տոկուսիմա պրեֆեկտուրայի Անան քաղաքից։ Մասնագիտացված է լյումինաֆորի, լուսադիոդների (2-րդ բաժանմունք), լազերային դիոդների, լիթիումային մարտկոցների նյութերի և կալցիումի քլորիդի արտադրության մեջ ։
Լուսադիոդների ամենամեծ արտադրողն է աշխարհում  ։
Nichia-ի հիմնական մրցակիցներն են՝ Seoul Semiconductor, Wolfspeed, Philips, Lumileds, Epistar, Osram, Everlight Electronics ընկերությունները։
Պատմություն
Nichia Corporation-ը հիմնադրվել է 1956 թվականին Նոբուո Օգավայի կողմից (小信信雄, 1912-2002) Տոկուսիմա պրեֆեկտուրայի Անան քաղաքում, որպեսզի արտադրի ծայրահեղ մաքուր քիմիական արտադրանք՝ կալցիումի աղեր։ 1966 թվականից սկսվել է անօրգանական լյումինաֆորի արտադրությունը։ 1993 թվականին ընկերությունը ստեղծեց էժան և արդյունավետ կապույտ լուսադիոդ (Սուձի Նակամուրայի մասնակցությամբ)։ 1996 թվականին Nichia-ում ստեղծեց սպիտակ լուսադիոդ (Սուձի Նակամուրա)։
Այժմ ընկերությունն ունի վեց գործարան Ճապոնիայում, եվրոպական ստորաբաժանումները գտնվում են Նիդերլանդներում, Գերմանիայում և Ռուսաստանում (Մոսկվա) ։
Արտաքին հղումներ
Կատեգորիա:Ճապոնական ընկերություններ
Ճանար
Ճանար, ծածանազգիների ընտանիքի ձուկ։
Նկարագիր
ՀՀ-ում տարածված է Արաքս, Ախուրյան, Մեծամոր, Հրազդան, Արփա, Որոտան գետերում։ Հանդիպում է նաև Ախուրյանի ջրամբարում, Արարատյան դաշտի ջրանցքներում։ Մարմինը գլանաձև է, մեջքը (ծոծրակից մինչև մեջքային լողակը)՝ կողքերից սեղմված։ Խոշոր է։ Երկարությունը 40-50 (երբեմն՝ 90 և ավելի) սմ է, զանգվածը՝ 10 կգ և ավելի։ Բերանը ստորին է կամ կիսաստորին։ Բերանի անկյուններում և վերին շրթունքի վրա կան մեկական զույգ կարճ բեղիկներ։ Պոչային լողակը մկրատաձև է՝ սրացած բլթերով։ Կողագծում թեփուկները 58-64 հատ են։ Մեջքային լողակում կա 11 ճառագայթ, հետնալողակում՝ 8: Մեջքային լողակի վերջին՝ չճյուղավորված ճառագայթը հաստացած է և ունի դեպի ներքև կորացած մանր ատամիկներ։ Խոշոր առանձնյակների մոտ այդ ատամիկներն արտահայտված չեն։ Կլանային ատամները եռաշարք են, հազվադեպ՝ երկշարք։ Մեջքը և կողքերի վերին մասը մոխրագույն են, մոխրականաչավուն կամ պողպատագույն՝ կապտավուն կամ ոսկեգույն նրբերանգով։ Կողագծից ներքև կողքերը դեղնաոսկեգույն են, փորիկը՝ արծաթասպիտակ։ Կողքերի թեփուկներից յուրաքանչյուրն իր արտաքին մասում ունի սև եզրաշերտ։ Մեջքային, կրծքային և պոչային լողակները մոխրագույն են կամ նարնջամոխրագույն, փորային լողակները և հետնալողակը՝ նարնջագույն կամ դեղնավուն։ Աչքի ծիածանաթաղանթը ոսկեգույն է կամ դեղին։
Բազմացում
Սեռահասուն է դառնում 3-5 տարեկանում։ Բազմանում է ապրիլ-հունիսին։ Այդ ընթացքում արուների դնչի վրա հայտնվում են մաշկային բշտիկներ։ Բեղունությունը կարող է հասնել մի քանի տասնյակ հազար ձկնկիթի։ Ձվադրումը կատարվում է գետի խոշոր ավազահատիկներով կամ մանր քարերով պատված հատակին, երբեմն՝ բույսերի մեջ՝ ջրի արագ հոսքի պայմաններում։
Բնակության միջավայր
Հիմնականում բնակվում է դանդաղահոս ջրերում։ Հանդիպում է սակավաթիվ առանձնյակներից կազմված խմբերով։ Վարում է մերձհատակային կենսակերպ։ Սնվում է միջատներով ու նրանց թրթուրներով, որդերով, խեցգետնակերպներով, փափկամարմիններով, մանրաձկներով, երբեմն՝ ջրային բույսերով։ Չնայած համային բարձր արժանիքներին և խոշոր չափերին՝ փոքրաթվության պատճառով արդ․ նշանակություն չունի։ Սիրող, ձկնորսության ցանկալի օբյեկտ է։
Վինոգրադնոե (գյուղ, Նովոազովսկի շրջան)
Վինոգրադնոե (Виноградне), գյուղ Ուկրաինայի Դոնեցկի մարզի Նովոազովսկի շրջանում։
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի գյուղեր
Կենդանիների բարեկեցությունը և իրավունքները Իսրայելում
Կենդանիների բարեկեցությունը և իրավունքները Իսրայելում, ոչ մարդկային կենդանիների (Non-human) վերաբերյալ օրենքների և վերաբերմունքի ամբողջություն Իսրայելի պետությունում։
Վերջին տարիներին Իսրայելում աճել է հետաքրքրությունը կենդանիների իրավունքների և վեգանիզմի վերաբերյալ։ Իսրայելում կենդանիների պաշտպանության հիմնական օրենքն է 1994 թվականին ընդունված և մի քանի անգամ փոփոխված Կենդանիների պաշտպանության օրենքը (Animal Protection Law): Կենդանիներին է վերաբերվում նաև մի քանի այլ օրենք. «Կատաղախտի մասին հրամանը» (Rabies Ordinance), 1934, Ձկնորսության մասին հրամանը, 1937, Հանրային առողջության մասին մասին հրաման, 1940, Վայրի բնության պաշտպանության մասին օրենք, 1955, Բույսերի պաշտպանության մասին օրենք, 1956, Քրեական դատավարության մասին օրենք, 1982, Կենդանիների հիվանդությունների մասին օրենք, 1985, Ազգային պարկերի, արգելանոցների (և գազանանոցների), ազգային վայրերի և հիշատակի վայրերի մասին օրենք, 1991, Անասնաբույժերի մասին օրենք, 1991, Շների վերահսկողության մասին օրենք, 2002, Կատաղախտի (պատվաստման) կանոններ, 2005, և Կատուների ճանկերի հեռացման արգելք, եթե միայն այն կենսականորեն կարևոր չէ կատվի կամ տիրոջ առողջության համար, 2011։
Ծանոթագրություններ
Կատեգորիա:Կենդանիների բարեկեցությունը և իրավունքները Իսրայելում
Խաչիկ Թահտաճյան
Խաչիկ Թահտաճյան, հայ զարդանկարիչ արվեստագետ, գրաֆիկ, թատերական նկարիչ։
Կենսագրություն
Ծնվել է Կ. Պոլսում։ Նախնական կրթությունն ստացել է ծննդավայրում։ Որպես գեղագրության ուսուցիչ ավելի քան կես դար պաշտոնավարել է Պոլսի հայկական և ֆրանսիական դպրոցներում։ Սուլթաններին, ցարերին ուղղված ձոներ, ուղերձներ նա է գծագրել։ Դեսպան Նելիտովի առաջարկով նրա անունից պատրաստել է մի ձոն՝ ուղղված Ալեքսանդր ցարին։ Եղել է կոստանդնուպոլսի Խաս գյուղի հայկական թատրոնի դերասան, ձևավորել է բեմադրություններ։
Հրատարակել է ասեղնագործության տետրակներ, գեղագրական բազմաթիվ ալբոմներ, ինչպես՝ «Նշանագիրք հայերեն և գաղղիերեն» (Կ. Պոլիս, 1886), «Համառոտ գեղագրության տետրակ» (1892), «Նոր գեղագրություն ի պետս հայ վարժարանաց և համայն հայ ուսանողաց» (Կ. Պոլիս, 1909), «Գեղագրություն հայ-ֆրանս», «Գեղագրություն հայ-ֆրանս-թուրքերեն»։ Հայ տպագրության 400-ամյա հոբելյանի առթիվ 1913-ին շքեղ տպագրությամբ լույս է ընծայել «Ոսկետետր ասեղնագործության» ալբոմը, որը պարունակում է անունների և մականունների սկզբնատառերը՝ ընդելուզված։ Որպես գեղագրության ուսուցիչ պաշտոնավարել է նաև Կենտրոնական վարժարանում։ Զոհվել է Առաջին համաշխարհային պատերազմում ։
Մատենագրություն
Լուրեր։ «Ամենուն տարեցույց», 1912, 1916-1920 թթ.։
Աղբյուրներ
Կատեգորիա:Թուրքահայ նկարիչներ Կատեգորիա:1847 ծնունդներ Կատեգորիա:Ստամբուլ քաղաքում ծնվածներ Կատեգորիա:1914 մահեր
Շամոնի (Ֆրանսիա)
Շամոնի Մոն Բլան կամ Շամոնի (Chamonix-Mont-Blanc), քաղաք և կոմունա Ֆրանսիայի արևելքում` Վերին Սավոյ դեպարտամենտում (Սավոյա պատմական շրջան)։
Բնակչությունը 9830 մարդ է (1999)։
Գտնվում է Ալպերում` Արվ գետի (Ռոն գետի վտակ) նեղ կիրճում` Մոնբլան լեռան ստորոտին, որում Շամոնիի մոտ թունել է փորված. այն միացնում է Ֆրանսիան ու Իտալիան։
1924 թվականին Շամոնիում են անցկացվել առաջին ձմեռային օլիմպիական խաղերը։ Շամոնին լեռնադահուկային կարևոր կենտրոն է։
Պատմություն
Շամոնիի հարթավայրը առաջին անգամ հիշատակվել է 1091 թվականին։
Առաջին զբոսաշրջիկների հայտնվելը այս շրջանում վերաբերում է 19-րդ դարի սկսզբներին, երբ ստեղծվել է «Շամոնի ուղևորումների ընկերությունը» (Compagnie des Guides de Chamonix): 1921 թվականին կոմունայի անունը Շամոնիից փոխվում է Շամոնի Մոն Բլանի։
1924 թվականին քաղաքը մեծ ճանաչում է ստանում, քանի որ այստեղ անցկացվում են ձմեռային օլիմպիական առաջին խաղերը։
20-րդ դարի կեսերին գյուղատնտեսությունը, որ տեղի բնակչության եկամտի հիմնական աղբյուրն էր, դադարում է այդ կարևորությունն ունենալուց. քաղաքի տնտեսական ակտիվությունը վերջնականապես անցնում է տուրիզմի բնագավառին։ 20-րդ դարի վերջին քաղաքը կարող էր միաժամանակ ընդունել 60.000 զբոսաշրջիկ, իսկ տարեկան կտրվածքով քաղաքն ընդունում էր մինչև 5 միլիոն մարդ։
Լեռնային սպորտ
Շամոնի կոմունան, որ ձգվում է 16 կմ, ձմեռային մարզաձևերի կարևոր կենտրոն է Ֆրանսիսկան Ալպերում։
Ներկայումս Շամոնին հայտնի է որպես հանրաճանաչ և համեմատաբար ոչ թանկ հանգստավայր լեդնադահուկային մարզաձևի և սնոուբորդի սիրահարների համար։ Շամոնիի հովիտը, որ ձգվում է 16 կմ, ներառում է մի քանի սահադաշտեր` Գրան Մոնտե, Լե Տուր, Լեզ Ուշ, Բրեվեն, Ֆլեժեր, ինչպես նաև նշանավոր Սպիտակ հովիտը` Էգյուիյ դյու Միդի բարձունքից (3843 մ) ձգվող 20 կիլոմետրանոց զառիթափը։ Բարձունք տանող ճոպանուղին իր կառուցման պահին (1955) ամենաբարձրն էր աշխարհում։
Բնութագիր
Շամոնիում չկա վերհան մեքենաներով կապված սահելու միասնական տարածք։ Սահելու տարածքին հասնելու համար 7-15 րոպե պետք է գնալ ավտոբուսով։ Բացի դրանից` Մոնբլանին մոտ գտնվելու շնորհիվ Շամոնին մեծ հեղինակություն է վայելում լեռնագնացների և ժայռամագլցողների շրջանում։ Ամռանը քաղաքում գործում են բազմաթիվ ուղիներ լեռնային հեծանվորդների սիրահարների համար։
Իրադարձություններ
Հոկտեմբեր, նոյեմբեր, դեկտեմբեր
Բնապահպանություն
Արվ գետի հովիտը, որտեղ տեղակայված է Շամոնի քաղաքը, և նրա մոտակա Պասի կոմունան օդի աղտոտվածության առումով Ֆրանսիսյի ամենավատ շրջաններից են ։ Բացի զբոսաշրջությունից` եկամտի աղբյուր են Շամոնիի թունելով բեռնափոխադրումները, ինչպես նաև առանձին տնտեսությունները, որոնք զբաղվում են ջեռուցման խնդիրներով ։
Նշանավոր մարդիկ
«Hôtel de l’Union» հյուրանոցի հյուրերի գրքում պահպանվել է կոմպոզիտոր Ֆերենց Լիստի գրառումը. «Մասնագիտությունը` երաժիշտ։ Ծննդավայրը` Պառնաս։ Որտեղից է եկել` կասկածներից։ Ճամփորդության նպատակը` ճշմարտություն»։ Հունգար կոմպոզիտորը կոմսուհի Մարիա դ'Ագուի և գրող Ժորժ Սանդի ուղեկցությամբ Շամոնիում է եղել 1836 թվականի սեպտեմբերի 7-ից 15-ը։
Շամոնիում է թաղված նշանավոր ճանապարհորդ, Մաթերհորն լեռան առաջին նվաճող Էդուարդ Ուիմպերը (Edward Whymper): Շամոնիում է թաղված նաև Միջին Ասիայի, Պամիրի հետազոտող կենսաբան, աշխարհագրագետ Ալեքսեյ Ֆեդչենկոն (1844-1873), որ մահացել է Մոնբլան բարձրանալիս։ Նրա տապանաքարին գրված է. «Դու քնած ես, սակայն քո գործերը երբեք չեն մոռացվի»։ Շամոնիում է մահացել Ֆրանսիայի քաղաքական և պետական գործիչ Մարսել Սամբան։
Արտաքին հղումներ
Կատեգորիա:Ֆրանսիայի քաղաքներ Կատեգորիա:Ձմեռային օլիմպիական խաղերի մայրաքաղաքներ Կատեգորիա:1091 թվականին հիմնադրված բնակավայրեր
Florence and the Machine
Florence and the Machine (նաև Florence + the Machine), բրիտանական խումբ է։ Ստեղծվել է Լոնդոնում (Միացյալ Թագավորություն) 2007 թվականին։ Խումբը հանդես է գալիս ինդի փոփ, սոուլ և գոթական ռոք ժանրերում։ Խմբի մենակատարը երգչուհի Ֆլորենս Ուելչն (անգլ. Florence Welch) է, ով փաստացի համարվում է խմբի միակ մշտական անդամը, այդ իսկ պատճառով շատ հաճախ խմբի անվանումը համարում են նրա բեմական կեղծանունը։
Պատմություն
Ֆլոսիենս Լեոնտայն Մերի Ուելչ (Florence Leontine Mary Welch) ծնվել է օգոստոսի 28-ին 1986 թվականին Լոնդոնում (Միացյալ Թագավորություն)։ Նրա մանկությունն անցել է Քեմբերվելում՝ Լոնդոնի հարավում։ Նա երեք երեխաներից ամենամեծն էր։ Նրա մայրը Էվելին Ուելչը՝ դասավանդում է Մարի թագուհու Լոնդոնի համալսարանում, իսկ հայրը՝ Նիկ Ուլելչը գովազդային գործակալության գործադիր տնօրեն է (այդ գովազդային գործակալությունը Մեծ Բրտանիայում հայտնի դարձավ Aero շոկոլադե սալիկի գովազդից հետո)։ Նրա հայրը ավելի մոտ էր ռոքն ռոլին, քան նրա կինը .․ «Ես ինքս ֆանտաստիկ կատարող եմ։ Արել եմ անեմ ինչ, որ Ֆլորիանսը Ramones և Green Day լսի » հետագայում հիշում է նա։ Մայրը ևս իր ազդեցությունն է ունեցել Ֆլորիանսի ճաշակի զարգացման գործում։ Նա ժամերով ճառեր էր կարդում դստեր համար։ Երբ նա 14 տարեկան էր ծնողները բաժանվեցին, յուրաքանչյուրը ստեղծեց իր ընտանիքը, սակայն պահպանվեցին լավ հարաբերությունները և նրանք շարունակեցին միասին երեխաների դաստիարակությունը։ Ապագա երգչուհու ամենավաղ երաժշտական հիշողություններց մեկը՝ Rolling Stonesի երգի ներքո նրա պարն էր, որը նա պարում էր սուդուկի վրա, որտեղ իր հայր պահում էր ձայնապնակների իր հավաքածուները։ Առաջին վոկալային դասերը նա կատարել է տանը։ Երգում էր Նինա Սիմոնի և Դաստի Սպրինգֆիլդի երգերից, կատարելով օպերային արիաներ աշխատում էր ձայնի դիապազոնի վրա։
Florence and the Machine
Ֆլորենսի և Իզաբելլի կողմից համատեղ գրված առաջին երկու երգերն են «Between Two Lungs» և «Dog Days Are Over»: «Սկզբում ես ցանկանում էի հիփ հոփ ժանրի երգեր գրել, սակայն Ֆլորենս "մեր նավը" տարավ բոլորովին այլ ուղղությամբ»,- հիշում է Սամմերը։ Դուետը գտավ պրոդյուսեր Ջեյմս Ֆորդին, ով Simian Mobile Disco նախագծի անդամ էր և առավել հայտնի էր Arctic Monkeys խմբի հետ իր համագործակցությամբ։ Ֆորդը 4 տրեկ ձայնագրեց, որից հետո նրան միացավ Պոլ Էպուորտը, որ հետագայում Ֆլորենսի հետ իր ստուդիական աշխատանքի մասին կասի՝
Florence and the Machine առաջին անգամ ելույթ ունեցավ 2008 թվականին «Kiss with a Fist» սինգլով, որին հաջորդեցին «Dog Days are Over», «You’ve Got the Love» և «Rabbit Heart (Raise It Up)»: Վերջինս բարձրացավ մինչև 12-րդ հորիզոնականը UK Singles Chartում նշանավորելով խմբի ամենաբարձր նվաճումը բրիտանական չարտերում։ Florence and the Machine խմբի վերլքում կարևոր դեր է խաղացել BBCին, հատկապես այն բանից հետո, երբ խումբը հայտնվեց հեռուստաընկերության հաղորդումներից մեկում Խմբին հրավիրեցին մասնակցել 2008 թվականին տեղի ունեցած մի շարք փառատոների։ Այդ նույն տարում Ֆլորենսը MGMT խմբի հետ համատեղ տուր իրականցրեց։ 2008 թվականի դեկտեմբերին տեղի ունեղած Brit Awardsում Florence and the Machine հաղթեց Critic’s Choice (Քննադատների ընտրություն) անվանակարգում :. Նրանց դեբյուտային Lungs ալբոմը թողարկվել է 2009 թվականի հուլիսի 6-ին և արժանացել երաժշտական քննադատների բարձր գնահատականին։ Սկզբնական շրջանում այն զբաղեցրեց երկրորոդ հորիզոնական UK Album Chartsում, իսկ ավելի ուշ գլխավորեց չարտերը։ «Lungs, ի տարբերություն մյուս չարտերը գլխավորած ալբոմների լի է ագրեսիայով», — գրում է Q գրախոսը։ 2009 թվականի հուլիսի 21-ին Lungs ալբոմը նոմինացվեց Mercury Prizeում և ըստ բուքմեյքերների ցուցակների նա կիսում էր առաջին տեղը Kasabian ալբոմի հետ ։ Lungs ստացավ BRIT Awards որպես տարվա լավագույն ալբոմ։ Մրցանակաբաշխության ժամանակ Ֆլորենսը զուգերգով հանդես եկավ Դիզի Ռասկալ ռեպերի հետ։ Նրանք միասին երգեցին Ֆլորենսի «You’ve Got the Love» և ռեպերի «Dirtee Cash» երգերը։ Ինչպես գրեց Qզուգերգը ստացված էր, այն ազդարարում էր «երկու Անգլիաների միությունը»։ Ուելչը բավականին հանգիստ վերաբերվեց իր հաղթանակին «Իհարկե շատ լավ է, որ ես հաղթեցի, բայց ես այն երգչուհիներից չեմ, որոնք հետաքրքրում են թերթերին ես չափից դուրս «քայքայված» եմ որպեսզի համարվեմ սեքսուալ։ Ես չեմ այցելում այդ անհրաժեշտ վայրերը։ Միակ բանը, որ ուզում եմ, այն է, որ երկրորոդ ալբոմը ավելի լավը լինի քան առաջինը»,-ասել է նա հարցազրույցներից մեկում։ Դիզի Ռասկալի հետ նրանց զուգերգը բարձրացավ մինչև երկրորդ հորիզոնականը բրիտանական ցուցակներում։ Զուգերգի ձայնագրությունը թողարկվել է«You Got the Dirty Love» անունը կրող սինգլով ։ 2012 թվականի ապրիլի 10-ին վաճառքի հանվեց Florence and the Machine-ի «MTV Unplugged» համերգային ձայնասկավառակը, որի ամենակարևոր պահերից մեկը դարձավ Ֆլորենս Ուելչի և Queens Of The Stone Age խմբից Դժոշա Հոմմաի հետ դուետը։ Դժոշա Հոմմաի և Ֆլորենս Ուելչի ձայները հիանալի էին հնչում իրար հետ, բայց երգչուհին խոստովանեց, որ զուգընկերոջ ընտության հարցում կենտրոնացել է նրա տեսքի վրա ։ 2015 թվականին թողարկվեց խմբի երրորդ ստուդիական ալբոմը How Big, How Blue, How Beautiful։ Ալբոմը Գրեմմիի մրցանակաբաշխությանը նոմինացվեց հինգ անվանակարգրում և հայտնվեցMercury Prizeում։ Ալբոմի սլինգլների համար, որպես տեսահալավակներ Ֆլորենսը թողարկեց տեսահալովակների շարք, որոնք կապված էին ընդհանուր թեմայով և պատմությամբ, որոնք կոչվում էին Оdyssey. Այս պահի դրությամբ Оdyssey կազմված է 6 մասից։
Արտաքին հղումներ
Կատեգորիա:Երաժշտական խմբեր այբբենական կարգով Կատեգորիա:Երաժշտական խմբեր ըստ երկրի Կատեգորիա:2007 հիմնադրված երաժշտական խմբեր Կատեգորիա:NME Awards մրցանակի դափնեկիրներ Կատեգորիա:Brit Awards մրցանակի դափնեկիրներ
.zw
.zw Զիմբաբվեի վերին մակարդակի ազգային դոմենն է։
Արտաքին հղումներ
zw
Toppdomän
Մարանիանզինիու
Մարանիանզինիու (Maranhãozinho), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Պուրուպի գավառի կազմի մեջ։ Բնակչությունը 2006 թվականի տվյալներով եղել է 10 491 մարդ, 2020 թվականի տվյալներով` 16.511 ։ Գրավում է 956,064 կմ2 տարածք։ Բնակչության խտությունը՝ 11,0 մարդ/կմ²։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Վիտավա (գյուղ, Նովոազովսկի շրջան)
Վիտավա (Вітава), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Վիտավա գյուղում բնակվում էր 68 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի գյուղեր
Ազատ (Արածանիի ավազան)
Ազատ, գետ Հայկական լեռնաշխարհում, Արածանիի ավազանում։ Հոսում է Խարբերդի շրջանով և միանում Արածանիի աջակողմյան վտակներից մեկին ։
Ծանոթագրություններ
Կատեգորիա:Հայկական լեռնաշխարհի գետեր Կատեգորիա:Թուրքիայի գետեր
Դանիել
Դանիել (եբրայերեն דניאל ) ` տղամարդու անուն է, թարգմանաբար նշանակում է «Աստված է իմ դատավորը»։ Սերում է աստվաշնչային Դանիել մարգարեից։ Դանիել ձևով տարածված է ինչպես հայերիս, այնպես էլ եվրոպական այլ ազգերի մոտ։ Անգլերեն տարբերակն ունի Դենիել ձևը, ռուսերենը՝ Դանիիլ։
Ծանոթագրություններ
5. Դանիել անունի նշանակությունը։ Даниил Անունների ազատ հանրագիտարան
Քիփ Քինքլ
Քիփլենդ «Քիփ» Ֆիլիպ Քինքլ (Kipland Philip «Kip» Kinkel, ), ամերիկացի հանցագործ, որը տասնհինգ տարեկան հասակում 1998 թվականի մայիսի 20-ին սպանել է իր ծնողներին, իսկ հաջորդ օրը կռիվ է կազմակերպել Օրեգոն նահանգի Սփրինգֆիլդ քաղաքի դպրոցում՝ սպանելով երկու աշակերտների և վիրավորելով նրանցից 24-ին։ Ներկայումս գտնվում է բանտում, դատապարտվել է 111 տարվա ազատազրկման, առանց պայմանական վաղաժամկետ ազատման իրավունքի։
Վաղ կյանք
Քիփ Քինքլը ծնվել է Սփրինգֆիլդում, Բիլ Քինկլի և Ֆեյ Զուրանսկու ընտանիքում։ Նրա ծնողները իսպաներենի ուսուցիչներ էին (Ֆեյը դասավանդել է Սփրինգֆիլդի միջնակարգ դպրոցում, Բիլը՝ Լեյն Կոմյունիտիի քոլեջում)։ Քիփը ուներ ավագ քույր՝ Քրիստինը։ Երբ Քիփը 6 տարեկան էր, նրա ընտանիքը մի ամբողջ տարի մեկնել է Իսպանիա, որտեղ Քիփը գնացել է ոչ անգլալեզու դպրոց, ինչի պատճառով, նրա ծնողների խոսքով, ընդդիմացել է ուսումնական գործընթացին։ Վերադառնալով Օրեգոն՝ Քինքլն ընդունվել է Սփրինգֆիլդի Ուոթերվիլի տարրական դպրոց։ Այնտեղ ուսուցիչները Քիփին համարել են անբավարար զարգացած, նրանց խորհրդով ծնողները այնպես են արել, որ Քիփը կրկին ստիպված անցնել է առաջին դասարանի ծրագիրը։ Չորրորդ դասարանում նրա մոտ ախտորոշել են «դիսլեքսիա» դիագնոզը և տեղափոխել են հատուկ դասարան։ Նա «Nine Inch Nails» խմբի և Մերիլին Մենսոնի «The Reflecting God» խմբի երկրպագուն էր։
Քիփի մոտ պարբերաբար խնդիրներ են առաջացել օրենքի հետ։ Նա ձերբակալվել է 1996 թվականի վերջին, խանութում ձայնասկավառակներ գողանալու համար։ Երկրորդ ձերբակալությունից հետո Քիփին ստուգել է հոգեբույժը, ով տղային տվել է կլինիկական դեպրեսիա ախտորոշումը։
Քինքլը մանկուց զբաղվել է հրազենով և պայթուցիկ նյութերով։ Հայրը հոգեբան Ջեֆրի Հիքսի խորհրդով 15-ամյա Քիփին նվիրել է 22 տրամաչափի հրացան և 9 միլիմետրանոց ատրճանակ։
Զենքի գնում
Քիփի ընկեր Քորի Էվերտը գողացել է իր ընկերներից մեկի՝ Սքոթ Քինիի հոր ատրճանակը և պայմանավորվել է գիշերը վաճառել զենքը Քինքլին։ Քիփը վճարել է 110 դոլար Beretta 92 ատրճանակի և լրացուցիչ 9 փամփուշտի համար։ Քինքլը զենքը դրել է թղթե տոպրակի մեջ, որը թաքցրել է դպրոցական դարակում։ Երբ Քինին իմացել է անհետացման մասին, նա կազմել է կասկածյալների ցուցակը, որում չի նշել Քիփի անունը։ Սակայն շուտով Քինքլը հայտնվել է կասկածի տակ և ենթարկվել հարցաքննության, որում նա ասել է. «Ես պատրաստվում եմ ձեզ հետ անկեղծ լինել, տղաներ ատրճանակը իմ դարակում է»։ Մեկ ժամ անց նա և Էվերտը ձերբակալվել են։ Քինքլը ազատ է արձակվել, քանի որ նա սկսել է համագործակցել ոստիկանության հետ, և տեղափոխվել է տուն։ Միևնույն ժամանակ, նրան, ինչպես և Էվերտին, հեռացրել են դպրոցից։
Ծնողների սպանություն
1998 թվականի մայիսի 20-ին Քինքլին հեռացրել են դպրոցից։ Տանը հայրը նրան ասել է, որ իրեն կուղարկեն գիշերօթիկ հաստատություն, եթե նա չսկսի հետևել օրենքին։
Ժամը 15:30-ին Քիփը հանել է ծնողների սենյակում թաքցրած իր հրացանը, լիցքավորել է այն, գնացել է խոհանոց և սպանել է հորը։ Ժամը 18:00-ին մայրը վերադարձել է։ Երբ նա բարձրացել է ավտոտնակից, Քինքլը նրան ասել է, որ սիրում է նրան և կրակել է նրա վրա, երկու անգամ մեջքին, երեք անգամ դեմքին և մեկ անգամ սրտին։ Ավելի ուշ նա պնդում էր, որ ցանկանում էր իր ծնողներին պաշտպանել այն դժվարություններից, որոնք կարող էին ունենալ իրենց մոտ՝ դպրոցից նրա հեռացման պատճառով։
Քինքլը մոր մարմնից ազատվել է ավտոտնակում, իսկ հոր մարմնից՝ լոգարանում։ Ամբողջ գիշեր նա լսել է նույն երգը «Ռոմեո + Ջուլիետա» ֆիլմից։
Դպրոցի վրա հարձակում
1998 թվականի մայիսի 21-ին Քինքլը դպրոց է գնացել մոր ֆորդով։ Նա իր հետ վերցրել էր երկար անձրևանոց զենքը թաքցնելու համար. որսորդական դանակ, ինքնազբաղված հրացան և երկու ատրճանակ, 9 մմ Glock 19 և Ruger Mk II 22 տրամաչափի։ Նա նաև ունեցել է զենքի համար նախատեսված մոտավորապես 1400 փամփուշտ։ Նա կայանել է դպրոցից երկու թաղամաս հեռու գտնվող տարածքում և ոտքով հասել է մուտքի մոտ։ Մտնելով շենք՝ Քինքլն անմիջապես կրակ է բացել հրացանից և սպանել է Բեն Ուոքերի աշակերտին, ինչպես նաև վիրավորել նրա ընկեր Ռայան Աթբերին։ Այնուհետև Քիփ Քինքլը փախել է դպրոցական ճաշարան և անկանոն կերպով կրակ է բացել ճաշող աշակերտների վրա։ Հրդեհից զոհվել է 16-ամյա Մայքլ Նիկոլոսոնը և վիրավորվել 23 մարդ։ Վիրավոր Ջեյքոբ Ռայքերը բռնել է նրա ձեռքը, սակայն մարդասպանը կարողացել է ազատել ձեռքը և վերցրել է Glock-ը՝ հասցնելով կրակել Ռայքերի վրա։ Քինքլը փորձել է թաքնվել, սակայն ևս մեկ աշակերտ բռնել է նրա ոտքը։ Ընդհանուր առմամբ, Քիփի վրա հարձակվել է դպրոցի 7 աշակերտ, որոնք նրան պահել են մինչև ոստիկանների տեղը հասնելը։
Դատ
1999 թվականի սեպտեմբերի 24-ին Քիփ Քինքլն իրեն մեղավոր է ճանաչել չորս մարդու կանխամտածված սպանության և ևս 24 մարդու ծանր մարմնական վնասվածքներ հասցնելու, ինչպես նաև հրազենի ապօրինի կրելու մեջ։ Դա նրան թույլ է տվել խուսափել մահապատժից։
1999 թվականի նոյեմբերի 11-ին Քինքլը դատապարտվել է 111 տարվա ազատազրկման՝ առանց վաղաժամկետ ազատման իրավունքի։ Դատավճռի հրապարակումից հետո Քինքլը ներողություն է խնդրել դատարանից իր ծնողների և դպրոցի աշակերտների սպանության համար։
2007 թվականի հունիսին Քիփլենդը բողոք էր ներկայացրել, և նրա փաստաբանը հայտարարել էր, որ նա հիվանդ է շիզոֆրենիայով, բուժման կարիք ունի, սակայն դատարանը անփոփոխ է թողել դատավճիռը նույն տարվա օգոստոսին։
2011 թվականի հունվարի 12-ին գործի վերանայման հերթական դիմումը մերժվել է ։
2007 թվականի հունիսի 11-ին Քիփլենդը «MacLaren Correctional Facility» բանտից տեղափոխվել է «Oregon Department of Corrections»-ի հատուկ պահպանվող բարձր մակարդակի բանտ, որտեղ էլ ներկայումս կրում է իր պատիժը։ 2007 թվականին նրան նույնիսկ այցելել են տեղի թերթի ներկայացուցիչները, որոնց նա հարցազրույց է տվել։
Մարդկանց մեծ մասը դեմ է նրա ազատ արձակվելուն՝ կարծելով, որ ազատ արձակվելուց հետո հանցագործը վտանգավոր կլինի։
Արտաքին հղումներ
Կատեգորիա:Ամերիկացի մարդասպաններ
.gm
.gm, Գամբիայի վերին մակարդակի ազգային դոմենն է։
Արտաքին հղումներ
gm
Toppdomän
Վոդյանոե (գյուղ, Նովոազովսկի շրջան)
Վոդյանոե (Водяне), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Վոդյանոե գյուղում բնակվում էր 19 մարդ։
(647) Ադելգունդե
(647) Ադելգունդե (Adelgunde), աստերոիդ աստերոիդների հիմնական գոտում։ Հայտնաբերվել է 1907 թվականի սեպտեմբերի 11-ին Աուգուստ Կոպֆի կողմից Հայդելբերգում ։
Վոդյանոե (գյուղ, Նովոազովսկի շրջան)
Արտաքին հղումներ
Կատեգորիա:Ուկրաինայի Դոնեցկի մարզի Նովոազովսկի շրջանի բնակավայրեր Կատեգորիա:Ուկրաինայի գյուղեր
(647) Ադելգունդե
Միջին հեռավորությունը Արեգակից կազմում է 2,442371 ա. մ., առավելագույնը մոտենում է 1,9692 ա. մ. հեռավորության վրա և հեռանում 2,9156 ա. մ. ։ Արեգակի շուրջ մեկ ամբողջական պտույտ է կատարում 1394,17 երկրային օրվա ընթացքում, իր ուղեծրով շարժվելով միջինում 0,258218 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,33° անկյուն։
Արտաքին հղումներ
Կատեգորիա:1907 թվականին հայտնաբերված աստղագիտական մարմիններ Կատեգորիա:Աուգուստ Կոպֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Անի (արվեստագետների միություն)
Փարիզի հայ արվեստագետների «Անի» միություն, 1926-1930 թվականներին հայ արվեստագետների կազմակերպած ստեղծագործական միություն։
Փարիզի հայ արվեստագետների «Անի» միության հիմնադիրներն են եղել Էդգար Շահինը, Սարգիս Խաչատուրյանը (քարտուղար), Վարդան Մախոխյանը, Ռաֆայել Շիշմանյանը, Հովսեփ Փուշմանը (նախագահ)։
«Անի» միության անդրանիկ ցուցահանդեսը կայացել է 1927 թվականին, Փարիզի Ժորժ Պըտի սրահում (մասնակցել է նաև Փարիզում գտնվող Մարտիրոս Սարյանը), երկրորդը՝ 1928 թվականին, Բրյուսելում, երրորդը՝ Անտվերպերում 1929 թվականին (մասնակցել է նաև Ժան Գառզուն), չորրորդը և վերջինը՝ 1930 թվականի հունվարին, Փարիզի Ժորժ Պըտի սրահում ։
Անի Քոչար
Անի Քոչար (իրական անունը՝ Անի Քոչարյան, ), հայ գրող, լրագրող, մոդել։
Կենսագրություն
Անի Քոչարը ծնվել է 1986 թվականի հունվարի 20-ին Երևանում  ։
Կրթություն
Գերազանց առաջադիմությամբ ավարտել է Դերենիկ Դեմիրճյանի անվան թիվ 27 դպրոցը։ Եղել է դպրոցի «Տիր» աշակերտական հանրապետության մշակույթի նախարարը, ինչպես նաև աշակերտական ժողովի դպիրը` քարտուղարը, դպրոցի թերթի խմբագիրը։ Դպրոցի տնօրեն Անահիտ Բախշյանից արժանացել է «Ապագա հրապարակախոսին» տիտղոսին։ Անին եղել է նաև դպրոցի գեղեցկության մրցույթի հաղթողներից, իսկ տարիներ անց` նույն մրցույթի ժյուրիի անդամ։
2001 թվականին մասնակցել է «ՄԱԿ-ի մոդել» կոնֆերանսին՝ զեկուցելով Պակիստանի մասին։
Դպրոցական տարիներին եղել է սկաուտական շարժման ակտիվ մասնակից և անդամ (ՀՄԸՄ, Հոմենթմեն), բանակումների մասնակցել Հայաստանի տարբեր մարզերում։
Հաճախել է պարի, նկարչության, ասեղնագործության, աէրոբիկայի խմբակների, ինչպես նաև մոդելային դասընթացների։
Դեռևս 10-րդ դասարանում` 2003 թվականին, լինելով արդեն իսկ հայտնի պատանի լրագրող՝ սկսել է հանդես գալ Անի Քոչար գրական կեղծանվամբ։
2008 թվականին կարմիր դիպլոմով ավարտել է ԵՊՀ ժուռնալիստիկայի ֆակուլտետի բակալավրիատը։
2010 թվականին ավարտել է նույն ֆակուլտետի մագիստրատուրան, ինչից հետո 2-րդ մասնագիտություն է ընտրել հոգեբանությունը և մասնակցել ԵՊՀ հոգեբանության ֆակուլտետի կուրսերին։
Գրական գործունեություն
2000 թվականից տպագրվում է հանրապետական մամուլում («Կանչ», «Արևածաղիկ», «Առավոտ», «Օրրան», «Երկիր», «TV մոլ» և այլն)։
2000-2004 թվականներին եղել է «Կանչ» պարբերականի «Շավիղ» ստեղծագործական խմբի անդամ, ապա ղեկավար. «Կանչի» պատանի լրագրող։
2001 թվականին «Կանչ» պարբերականի կողմից ճանաչվել է «Լավագույն պատանի հրապարակախոս»։
2002 թվականին կրկին «Կանչ» պարբերականի կողմից ճանաչվել է «ՀՀ թիվ 1 պատանի հրապարակախոս»։
Լրագրողական գործունեություն
2000-2005 թվականներին հաշմանդամ մարդկանց ինտեգրմամբ զբաղվող «Հույսի կամուրջ» հասարակական կազմակերպության անդամ է եղել։ 2001 թվականին ավարտել է այդ կազմակերպության լրագրողական դպրոցը, ստացել վկայական՝ Oxfam, Novib: Մինչև 2014 թվականը շարունակել է համագործակցությունն այդ կազմակերպության հետ, ինչպես նաև հաշմանդամ մարդկանց ինտեգրմամբ և իրավունքների պաշտպանությամբ զբաղվող մեկ այլ կազմակերպության հետ (Աբովյան քաղաքում գործող «Աշխարհն առանց արգելքների» կազմակերպությունն է)։ Բազմիցս մասնակցել է այդ կազմակերպությունների և ՀԿ-երի դաշինքի կազմակերպած սեմինարներին և հավաքներին թե՛ Երևանում և թե՛ Ծաղկաձորում։ 2000-2005 թվականներին այդ կազմակերպության «Արևածաղիկ» ամսագրի լրագրող է եղել՝ լինելով «Podium», «Արժանապատիվ քաղաքացի», «Տարին 12 ամիս» խորագրերի պատասխանատուն։ Կազմակերպության բանավեճի ակումբի անդամ է եղել` անցնելով բանավեճեր վարելու դասընթացը. մասնակցել է նաև Սևանում անցկացված երիտասարդական հավաք-ճամբարին։
2003 թվականին Վրաստանում (Թբիլիսիում) մասնակցել է միջազգային «The one minute վորքշոփ 2003»-ին, որտեղ մեկշաբաթյա սեմինարներին, գործնական աշխատանքներին մասնակցելուց և որոշակի հմտություններ ձեռք բերելուց հետո՝ նկարահանել է «Վերածնունդ» անվանումով 1 րոպեանոց վիդեոարթ` ֆիլմ պատնեշների (ազգային, կրոնական, ռասայական,…) վերացման վերաբերյալ։ Ֆիլմը Ամստերդամում ներկայացվել է մեկ րոպեանոց ֆիլմերի միջազգային մրցույթ-փառատոնում։ Հայաստանում «Վերածննդի» անդրանիկ ցուցադրումը տեղի է ունեցել Երևանի «Նփակ» մշակութային կենտրոնում։ Ֆիլմը ցուցադրվել է ԱՊՀ և եվրոպական մի շարք երկրներում, իսկ 2004 թվականին ցուցադրվել է Լոնդոնի BBC հեղինակավոր հեռուստաընկերությամբ և արժանացել շնորհակալագրի։
2003-2005 թվականներին՝ ուսանողական տարիներին՝ կրթությանը զուգահեռ, աշխատել է Հանրային ռադիոյի «Նաիրի», ապա՝ «Ես, դու, նա» երիտասարդական խմբագրություններում, ապա՝ նորաստեղծ «Լյուն Սե» երիտասարդական ծրագրում՝ որպես լրագրող-խմբագիր։ Հարյուրավոր ռադիոհաղորդումների հեղինակ և վարող է եղել։ Դարձել է նաև «Միսս Հանրային ռադիո»։
2002 թվականին հեռուստահաղորդավարի դասընթացներ է անցել և որակավորում ստացել «ԱՐ» հեռուստաընկերությունում։
2005 թվականին Երևանում՝ «Բազե» համահայկական երիտասարդական հավաքին, «Բազե նորաձևություն» 1-ին տեղն է զբաղեցրել, ճանաչվել «Բազե-Լավագույն մոդել 2005», ինչպես նաև 2006-ին մասնակցել Արցախում կայացած Բազեին և կրկին արժանացել «Բազե նորաձևության» մրցանակի։
Եղել է «Top model of Armenia 2005» և գործուղվել Չինաստան, որտեղ ավելի քան 7 քաղաքներում, այդ թվում` Շանհայ, Շենժեն, Հյումեն, Գուանջոու, Պեկին, մասնակցել բազմաթիվ ցուցադրությունների, նկարահանումների, միջոցառումների։
2005 թվականին աշխատել է «Ֆինանսական թերթ» ընկերությունում, որի շրջանակներում հրատարակել է «ԲՐԱՎՈ+» ամսագիրը և ղեկավարել է այդ ընկերության մի շարք ծրագրեր։ «ԲՐԱՎՈ+» հանդեսի 1-ին թողարկումն էլ հիմք է ծառայել «CSmedia City» և «CSpublishing House» խոշոր մեդիաընկերությունների հետ համագործակցության, որի շրջանակներում էլ սկսում է հրատարակվել 2006-2015 թվականների Հայաստանի ամենապահանջված երիտասարդական ամսագիրը` «Ես»-ը։ 2006 թվականից հրատարակում է «Ես Yes» երիտասարդական ամսագիրը. նախագծի հեղինակն ու գլխավոր խմբագիրն է եղել։ Ամսագիրը հրատարակում էր նաև հավելվածներ և հատուկ թողարկումներ, որոնց հեղինակն ու գլխավոր խմբագիրը նույնպես Անին էր։
2008 թվականից հրատարակում է «Ես GIRL» աղջկական ամսագիրը. նախագծի հեղինակն ու ղեկավարն է։ Այնուհետև հրատարակել է «Կանանց սերունդ» ամսագիրը։
Անին «Ես» ակումբի հիմնադիր և հանդիպումների վարող է եղել․ ամսագրի ակումբը ամեն անգամ տարբեր հանդիպումներ է կազմակերպել պատանիների և երիտասարդների համար, որի ընթացքում շոուբիզնեսյան աստղի հետ զրույցի ֆորմատով և մոտիվացման սկզբունքով ելույթներ են եղել։ Ակումբը մոտիվացրել է մարզային բնակություն ունեցող հազարավոր երիտասարդների՝ մասնագիտական կողմնորշման, կրթության և այլ հարցերում, հնարավորություն տվել անվճար մասնակցելու «Ես մոդելս» նախագծին, անցնելու մոդելային դասընթացներ, ֆոտոսեսիաներ, նկարահանումներ և ամսագրի մրցույթին մասնակցություն։ Ամսագիրը բոլորովին անվճար պատրաստել է բազմաթիվ լրագրողների և մոդելների, ովքեր այսօր ոլորտի առաջատարներից են։
2008 թվականին դարձել է ՀՀ Ժուռնալիստների միության անդամ։
2009 թվականից դասախոսել է Երևանի պետական թատրոնի հաղորդավարական դպրոցում։ Հարյուրավոր ուսանողներ է պատրաստել հայկական հեռուստառադիոեթերի համար, այսօր նրանցից շատերը հայտնի հաղորդավարներ և լրագրողներ են։
2010 թվականին հիմնել է «Անի Քոչար փրոդակշն» մեդիաընկերությունը, որը զբաղվել է մի շարք լրատվամիջոցների գործունեությամբ և հայտնի մարդկանց PR-ով։ Մեդիաընկերությունը հրատարակել է «Ես Yes» ամսագիրը, «Ես Yes» ամսագրի հատուկ թողարկումներն ու հավելվածները, «Ես GIRL», «Կանանց սերունդ» ամսագրերը, «Բարև, ես եմ» ամսագիրը, ինչպես նաև www.esem.am, www.president.am օնլայն լրատվամիջոցներն ու «Ինտեգրում» ամսագիրը։ Զբաղվել է նաև մեդիահովանավորությամբ. ինֆորմացիոն հովանավոր՝ մշակութային և շոուբիզնեսային միջոցառումների, համերգների, ձայնասկավառակների, տեսահոլովակների, ֆիլմերի, մրցույթների և այլնի համար։
Անի քոչարը «Ես» ամսագրի շրջանակներում իրականացրել է նաև շոուբիզնեսային մրցանակաբաշխությունների կազմակերպում՝ 2007, 2012 թվականներին։
Հասարակական-քաղաքական գործունեություն
2013 թվականին «Ժառանգություն» կուսակցության «Բարև, Երևան» դաշինքով մասնակցել է ՀՀ Երևանի ավագանու ընտրություններին, ցուցակում եղել է 10-րդ համարը։
2008-2014 թվականներին դրսևորել է հասարակական և քաղաքացիական ակտիվ գործունեություն։ Եղել է «Օրրան» և «Պատանեկան նվաճումներ» կազմակերպությունների բարեկամ, մշտապես մասնակցել Արմինե Հովհաննիսյանի վերոնշյալ կազմակերպությունների միջոցառումներին, դրամահավաք-ճաշկերույթներին և ճամբարներին։
Անի Քոչարը եղել է ՀՕՖ-ի բարեկամների խորհրդի անդամ՝ մասնակցելով Հունիսմեկյան բարեգործական միջոցառումների անցկացմանը Հաղթանակ զբոսայգում, ինչպես նաև «Հայտնի և հանրային մարդիկ՝ երեխաների համար» ցուցահանդես-վաճառք և դրամահավաք են միասին կազմակերպում՝ հանուն ՀՕՖ-ի երեխաների ։
ՀՀ արվեստի, մշակույթի և մեդիաոլորտի այլ ներկայացուցիչների հետ մասնակցել է մի շարք հասարակական-քաղաքական, քաղաքացիական շարժումների և ակցիաների, այդ թվում՝ տրանսպորտի ուղեվարձի թանկացման դեմ, էլեկտրաէներգիայի թանկացման դեմ, «Դեմ եմ պարտադիր կենսաթոշակայինին», քաղբանտարկյալների ազատ արձակման և այլն։
Եղել է Նախախորհրդարանի ակտիվիստներից և մասնակցել մի շարք քաղաքացիական նախաձեռնությունների։
Մասնակցություն է ունեցել բազմաթիվ սոցիալական հոլովակների, նախագծերի՝ մանկատան երեխաների համար, հաշմանդամություն ունեցող մարդկանց շահերի պաշտպանության, մշակութային և լրատվական։
Քոչարը կազմակերպել է մի շարք բարեգործական համերգներ, միջոցառումներ, որոնք տեղի են ունեցել Երևան ու Աբովյան քաղաքներում։
Անին եղել է մազմաթիվ մոդելային մրցույթների ժյուրիի անդամ, այդ թվում` հեղինակավոր «Ռուսական սիլուետ Հայաստան», «Թոփ մոդել» մրցույթներում և այլն։ Եղել է նաև Ազգային երաժշտական մրցանակաբաժխության ընտրող հանձնաժողովում։
Անին հարյուրավոր հոդվածների, լրագրողական նյութերի, ամսագրերի առաջնորդող հոդվածների հեղինակ է, ռադիոթողարկումների հեղինակ, նրա մասին նկարահանվել են հեռուստաֆիլմեր, նրան նվիրվել են երգեր, Անիին նկարել են տարբեր նկարիչներ, ինչպես նաև որպես արձանի ոգեշնչում և բնորդուհի է հանդիսացել հանրահայտ քանդակագործ Վիգեն Ավետիսի Երևանի Պրահայի այգում գտնվող Սասունցի Դավթի մոր` Ծովինարի քանդակի համար ։
Անին եղել է տասնյակ հեռուստաշոուների մասնակից՝ «Երբ պարում են աստղերը», «Երբ պարում են աստղերը The Best», «Աստղային մենամարտեր» և այլն։
Անի Քոչարը Հայաստանի մարզական ֆեդերացիայի պատվավոր անդամ է։
«Հանձնվել չկա՛»
2019 թվականին գրել է «Հանձնվել չկա՛» ինքնակենսագրական մոտիվացիոն գիրքը։ «Հանձնվել չկա» հուշագրությունը Անի Քոչարի կյանքի 2 ամենադժվար տարիների մասին է։ 2018 թվականի մայիսին Անին պարզում է, որ արյան քաղցկեղ ունի  ։ Հոսպիտալացումից 2 օր անց պարզվում է, որ Անիի արյան քաղցկեղն ամենաբարդ տեսակն է։ Ապաքինման հավանականությունը շատ փոքր էր։ Այնուամենայնիվ, նա որոշում է սկսել ու շարունակել բուժումը․․․
Վավերագրությանը բնորոշ անկեղծությամբ գրված այս դրամատիկ հուշագրությունը ներկայացնում է երիտասարդ կնոջ պայքարի բարդ ուղին, բախտորոշ որոշումներ կայացնելու դժվարությունները, ծանր մտորումները՝ կյանքի ու մահվան սահմանագծին։ Անի Քոչարի գիրքը նվիրված է իր քրոջ դստեր՝ Մանեի հիշատակին։ Տարիներ առաջ նրա մոտ հայտնաբերվել էր քաղցկեղ։
Գիրքը տպագրվել է 2020 թվականին։ Իր հարցազրույցներից մեկում Անին ասել է․
Մտադիր է նկարահանել հեռուստաֆիլմ՝ «Հանձնվել չկա՛» գրքի հիման վրա։
Անձնական կյանք
Անի Քոչարն ամուսնացել է 2020 թվականի սեպտեմբերի 25-ին ։
Արտաքին հղումներ
Կատեգորիա:Ապրող անձինք Կատեգորիա:1986 ծնունդներ Կատեգորիա:Հունվարի 20 ծնունդներ Կատեգորիա:Երևան քաղաքում ծնվածներ Կատեգորիա:Հայ գրողներ Կատեգորիա:Հայ լրագրողներ Կատեգորիա:Հայ մոդելներ Կատեգորիա:Հայ հոգեբաններ
Սուրբ Մինաս եկեղեցի (Տաթև)
Սուրբ Մինաս, եկեղեցի Տաթև գյուղում։
Քեյ Փարքեր
Քեյ Փարքեր (Kay Parker, իրական անունը՝ Քեյ Ռեբեկա Թեյլոր (Kay Rebecca Taylor), ), ամերիկյան պոռնոգրաֆիական կինոյի դերասանուհի։ Հաճախ հանդես է եկել Ջիլ Ջեքսոն և Քեյ Թեյլոր Փարքեր բեմական կեղծանուններով։
Սուրբ Մինաս եկեղեցի (Տաթև)
Պատմություն
Առավել ուշագրավ է եկեղեցու արևմտյան մուտքի հարդարանքը, արևելյան պատի պատկերաքանդակները՝ հեծյալ Ս. Մինասը, եկեղեցին կառուցող Տ. Ներսես վրդ. Տաթևացին, ավանդատների խաչաձև փոքր լուսամուտները պսակող դիմաքանդակները։ Կենտրոնում կրկնախաչ լուսամուտներ կան, որոնք նման են Տաթևի վանքի Ս. Գրիգոր Լուսավորիչ եկեղեցու լուսամուտներին։
Քեյ Փարքեր
Կենսագրություն
Քեյ Փարքերը ծնվել է Անգլիայի Բիրմինգհեմ քաղաքում։ Առաջին անգամ նկարահանվել է 1962 թվականին՝ «Հոուի արկածները» հեռուստասերիալում։ 1970-ական թվականների սկզբին տեղափոխվել է ԱՄՆ և հաստատվել Հարավային Կալիֆոռնիայում, որտեղ վաստակում էր ոչ մեծ շարժական թատերախմբում՝ որպես դերասանուհի։ Հյուրախաղերի ժամանակ՝ Լոս-Անջելեսում ծանոթացել է Ջոն Լեսլիի հետ, ով մեծ ազդեցություն է ունեցել նրա հետագա կինոկարիերայի վրա։ Լեսլին նրան առաջարկել է նկարահանվել կինոյում՝ ոչ էրոտիկ փոքրիկ դերակատարմամբ։ Իմանալով, որ նկարահանվելու է պոռնոգրաֆիական ֆիլմում, Քեյ Փարքերը սկզբում հրաժարվել է, սակայն շուտով տվել է իր համաձայնությունը։ Այնուհետև Քեյ Փարքերն առաջարկներ է ստացել նկարահանվելու այլ պոռնոֆիլմերում, սակայն աննշան դերերով, քանի որ սկսել էր նկարահանվել բավականին հասուն տարիքում։
1977 թվականին ռեժիսոր Էնթոնի Սպինելլին նրան հրավիրել է նկարահանվելու «Համաշխարհային սեքս» պոռնոֆիլմում, որտեղ նրա խաղընկերը հայտնի ռեժիսոր և պրոդյուսեր Ջոյ Սիլվերն էր։ Ջոյի հետ անկողնային տեսարան նկարահանելու ընթացքում, Քեյ Փարքերը այնպես էր տարվել ինտիմ շփումով, որ չէր նկատել, թե ինչպես է թեթև մարմնական վնասվածք ստացել։
Սուրբ Մինաս եկեղեցի (Տաթև)
Պատմություն
Եկեղեցու հարավարևելյան հատվածում գերեզմանատունն է՝ օրորոցաձև և հարթ տապանաքարերով։ Եկեղեցին վերջին անգամ նորոգվել է 1995-1997 թթ․ «Երկիր և մշակոյթ» կազմակերպության կողմից ։
Քեյ Փարքեր
Կենսագրություն
Սակայն Քեյ Փարքերին իսկական հաջողությունը ժպտաց 1980 թվականին, երբ նկարահանվեց «Ինցեստ» («Տաբու») կինոնկարում։ Օժտված լինելով արտասովոր դրամատիկական տաղանդով, Քեյ Փարքերը բավականին ճշմարտացիորեն կատարեց հասուն կնոջ դերը, ով չկարողանալով սանձահարել իր ցանկությունները, գայթակղում է իր որդուն։ Շատ կինոքննադատներ մինչ այժմ ընդունում են, որ ֆիլմը լավագույններից մեկն է այդ ժանրում։ 1983 թվականին Քեյ Փարքերը նկարահանվել է «Տաբու 2», իսկ 1984 թվականին «Տաբու 3» ֆիլմերում։
2001 թվականին Քեյ Փարքերը գրել է «Taboo: Sacred, Don't Touch» գիրքը, որտեղ նկարագրել է իր մանկության և պոռնոարդյունաբերությունում իր ստեղծագործական կյանքի մանրամասները։ Քեյ Փարքերը «Նյու-Էյջ» շարժման ակտիվ մասնակից է, կարդում է դասախոսություններ մետաֆիզիկայի վերաբերյալ։ Նրա անունը մտել է AVN և XRCO փառքի սրահների ցանկի մեջ։
Ծանոթագրություններ
Կատեգորիա:Ամերիկացի պոռնոդերասաններ Կատեգորիա:Ամերիկացի մոդելներ Կատեգորիա:Ամերիկացի կինոդերասանուհիներ Կատեգորիա:Բեմական կեղծանուններ
Կոտլետ
Կոտլետ (от côtelette), սկզբնական նշանակության մեջ այսպսի բնութագրմամբ՝ ոսկորի վրա պատրաստված մսի կտոր. ազդրամսի կամ (հիմնականում) կողոսկրի միս, այդ թվում նաև՝ թռչնամիս կամ ձկան ֆիլե։ Ռուսական խոհանոցում կոտլետի մասին նման պատկերացումը ժամանակի ընթացքում փոխվել է, և այժմ «կոտլետ» հասկացության ներքո հաճախ հասկացվում է մսի խճողակից բլիթի տեսքով պատրաստվող ուտեստ, ինչպես նաև նույնատիպ եղանակով, բայց այլ մթերքներից պատրաստված ուտեստ։
Ծագում
«Կոտլետ» (côtelette) բառը ծագում է ֆրանսերեն «côtelé» բառից, որը նշանակում է՝ ցցված կողոսկրերով կամ côte՝ կողոսկր։
«Կոտլետ» բառին ամենամոտ նմանատիպ բառը եվրոպական խոհանոցում կիրառվող «կրոկետ» բառն է՝ (Croquette՝ croquer-ից՝ խռթխռթալ)։ Այդ իսկ պատճառով գոյություն ունի մի կարծիք, որ այն, ինչը ռուսական խոհանոցում ընդունված է անվանել կոտլետ, հանդիսանում է տեֆտելիի կամ կրոկետի տարատեսակ։
Ինքը՝ «կոտլետ» ուտեստը, ռուսական խոհանոց է մտել եվրոպական խոհանոցից։ Ինչպես նաև հարկ է նշել, որ ինչպես Եվրոպայում, այնպես էլ Ռուսաստանում, ի սկզբանե «կոտլետ» անվանման ներքո հասկանում էին կողոսկրի ոսկրով մսի կտոր։ 1870-ական թվականներից ռուսական խոհանոցային գրքերում սկսեցին հայտնվել «կոտորած (կամ աղացած) կոտլետները», ինչը պահպանվում էր նաև վաղ խորհրդային հրատարակություններում։ «Համեղ և օգտակար սննդի մասին գրքում», որն առաջին անգամ հրատարակվեց 1939 թվականին, «կոտլետ» անվանման ներքո ենթադրվում է խճողակից պատրաստվող ուտեստ։
Աստիճանաբար «կոտլետ» անվանումն անցավ նաև խոհարարական այլ պատրաստուկների, որոնք չէին պատրաստվում մսից, բայց ունեին պատրաստման նմանատիպ տեխնոլոգիա, օրինակ՝ ձկան կոտլետ կամ հավի մսի կոտլետ։ Հավի մսով պատրաստվող կոտլետն ընդունված է անվանել կիևյան կոտլետ։ Ժամանակի ընթացքում ի հայտ են եկել նաև բանջարեղենային կոտլետներ, որոնց բաղադրության մեջ կիրառում են բրինձ, կարտոֆիլ, սունկ, գազար, կաղամբ և այլն։ Բրնձե կոտլետը կարելի է պատրաստել թե՛ աղի, թե՛ քաղցր (շաքարավազի, չամիչի, մեղրի կամ մուրաբայի ավելացմամբ)։
Կոտլետներ հայտնվել են նաև Ճապոնիայում՝ ստանալով «կացուրեցու» (カツレツ) անվանումը կամ կրճատ՝ «կացու»։ Հարկ է նշել, որ կացուն ավելի շուտ շնիցելի տարատեսակ է և նախատեսված է եվրոպացիների համար։
Արևմտյան խոհանոցում
Ամենահայտնի կոտլետներից մեկը միլանական թակովի կոտլետն է (cotoletta alla milanese)՝ տավարի մսով կոտլետ, որը թավալում են հացի փշուրների մեջ և պատրաստում հալած ճարպի մեջ։ Բաղադրատոմսը նման է վիեննական շնիցելի բաղադրատոմսին, և մինչ օրս չկա հստակ ապացույց, թե այս երկու ուտեստներից որն է մյուսի «նախահայրը»։ Իտալիայում վիեննական շնիցելը կրում է scaloppina alla viennese անվանումը, և միլանական թակովի կոտլետից ունեցած հիմնական տարբերությունը կայանում է նրանում, որ միլանյան կոտլետը պատրաստելիս պարտադիր է ոսկորի առկայությունը։
Կոտլետներ առկա են նաև ավստրալիական, նորզելանդական, հայկական, թուրքական և ամերիկյան խոհանոցներում։
Ռուսական խոհանոցում
Ավանդաբար ռուսական կոտլետը նման է եվրոպական կոտլետին։
Ժամանակակից ռուսական կոտլետի համար բնորոշիչ է մսային խճողակից պատրաստված լինելը։ Խճողակը ծեփակերտվում և պատրաստվում է այլ բաղադրիչների՝ հում ձվի, չորահացի կամ մանրացված (որպես տարբերակ՝ աղացած) սպիտակ հացի՝ կաթի ավելացմամբ, մանր կտրտած կամ քերած սոխի, երբեմն սխտորի, կարտոֆիլի, պանրի, համեմունքների, աղի խառնումից։
Շոգեփ կոտլետը պատրաստում են միկրոալիքային վառարանում կամ գոլորշեփի մեջ։
Տարատեսակներ՝
Տես նաև
Նմանատիպ ուտեստներ՝ մսի ամբողջական կտորից
Խճողակից պատրաստվող նմանատիպ ուտեստներ
Գրականություն
Կատեգորիա:Ռուսական խոհանոց Կատեգորիա:Եվրոպական խոհանոց
Ալբերտ Ազարյանի կիսանդրի
Ալբերտ Ազարյանի կիսանդրի, Երևանում Ալբերտ Ազարյանի անվան մարմնամարզության օլիմպիական հերթափոխի մանկապատանեկան մարզադպրոցի բակում տեղադրված օլիմպիական խաղերի եռակի, աշխարհի, Ասիական խաղերի, Եվրոպայի չեմպիոն, Հայաստանի ազգային օլիմպիական կոմիտեի և Հայաստանի մարմնամարզության ֆեդերացիայի պատվավոր նախագահ Ալբերտ Ազարյանի բրոնզե կիսանդրին է ։ Կիսանդրու հեղինակը քանդակագործ Գերասիմ Շահվերդյանն է ։
Բացում
Ալբերտ Ազարյանի կիսանդրու տեղադրման մասին որոշումը Երևանի ավագանին կայացրել է 2021 թվականի հոկտեմբերին ։ Հուշարձանի հանդիսավոր բացումը տեղի է ունեցել 2022 թվականի դեկտեմբերի 1-ին։ Բացմանը ներկա են եղել Ալբերտ Ազարյանը, ԿԳՄՍ նախարար Վահրամ Դումանյանը, Երևանի փոխքաղաքապետ Գևորգ Սիմոնյանը, Հայաստանի ազգային օլիմպիական կոմիտեի նախագահ Գագիկ Ծառուկյանը, Հայաստանի Ազգային ժողովի պատգամավորներ, քաղաքապետարանի ներկայացուցիչներ, մարզաշխարհի ներկայացուցիչներ և մարզական դպրոցի սաներ ։
Ծանոթագրություններ
Կատեգորիա:Երևանի հուշարձաններ Կատեգորիա:Գերասիմ Շահվերդյանի քանդակներ Կատեգորիա:2022 հիմնադրումներ Հայաստանում
Ելենա Պոպեա
Ելենա Պոպեա (Elena Popea, ), Ավստրո-Հունգարիայում ծնված ռումինացի մոդեռն նկարիչ, որի ստեղծագործություններում կան իմպրեսիոնիզմի, էքսպրեսիոնիզմի և կուբիզմի տարրեր։ Ստեղծել է բնապատկերներ, նատյուրմորտներ, միջոցառումների մասնակցող մարդկանց տեսարաններ։
Կենսագրություն
Առաջին անգամ ցուցադրվել է 1905 թվականին "Expoziția națională"-ում, որը Սիբիուում կազմակերպել էր Ռումինական գրականության տրանսիլվանիական ընկերակցությունն ու ռումին ժողովրդի մշակույթ միությունը (Asociația Transilvană pentru Literatura Română și Cultura Poporului Român) : Այս ցուցահանդեսին հաջորդել են ցուցադրություններ Բուխարեստում և Կլուժում։
Առաջին համաշխարհային պատերազմի ընթացքում Ելենա Պոպեան ապրել է Փարիզում, որտեղ նրա աշխատանքները ցուցադրվել են Galerie nationale du Jeu de Paume-ում և Անկախների սալոնում, որտեղ շարունակել է ուսանել Լյուսեն Սիմոնի մոտ։ 1922 թվականին վերադարձել է Փարիզ և  սովորել Անդրե Լոտի Մոնպառնասի նոր ակադեմիայում ։
Ընդհանուր առմամբ ամառներն անց է կացրել Բրաշովի կամ Կլուժի մերձակայքում նկարելով, իսկ տարվա մյուս մասը ճամփորդել է, եղել Սկանդինավիայում, Շոտլանդիայում, Իսպանիայում, Միջին Արևելքում՝ յուրաքանչյուր ճամփորդությունից հետո ստեղծելով կտավների նոր շարքեր ։
Ծանոթագրություններ
Կատեգորիա:Ռումինացի նկարչուհիներ Կատեգորիա:20-րդ դարի նկարչուհիներ
Monster
Monster - գերմանական Oomph! ինդաստրիալ-մետալ խմբի տասներորդ ալբոմն է, թողարկվել է 2008 թ. օգոստոսի 22-ին GUN Records-ի կողմից։
Արտաքին հղումներ
Կատեգորիա:Oomph! ալբոմներ Կատեգորիա:Գերմանալեզու ալբոմներ Կատեգորիա:2008 ալբոմներ
Գրիգոր Նյուսացի
Գրիգոր Նյուսացի (հունարեն՝ Γρηγόριος Νύσσης, լատիներեն՝ Gregorius Nyssenus, ), աստվածաբան, փիլիսոփա, եկեղեցական գործիչ (եպիսկոպոս), Հայ և ընդհանրական եկեղեցու սուրբ, եկեղեցական հայր, Բարսեղ Կեսարացու և Գրիգոր Նազիանզացու հետ կազմում է «երեք մեծ կապադովկիացիների» եռյակը, Բարսեղ Կեսարացու կրտսեր եղբայրն է։
Կենսագրություն
Ծնվել է Կապադովկիայի Նեոկեսարիա քաղաքում շուրջ 335 թ. հույն մեծահարուստ և ազնվական ընտանիքում, որն աչքի էր ընկնում իր աստվածապաշտությամբ։ Երիտասարդ հասակում դպիր է կարգվում, սակայն, առժամանակ թողնում է հոգևոր ոլորտը և հռետորության ուսուցիչ դառնում, ուսումնասիրում հեթանոսական գրականություն, ամուսնանում՝ դառնալով երկու զավակների հայր։ 365 թ. կնոջ մահից հետո վերադառնում է հոգևոր ոլորտ, հեռանում է անապատ՝ զբաղվելով Սուրբ Գրքի ուսումնասիրությամբ։ 372 թ. Բարսեղ Կեսարացին, կապադովկյան Կեսարիա քաղաքի արքեպիսկոպոս ձեռնադրվելով, իր դիրքերն ամրապնդելու համար եղբորը կարգում է հայաբնակ Նյուսա գյուղի և Սեբաստիա քաղաքի եպիսկոպոս։ Այդ պաշտոնում Գրիգոր Նյուսացին աջակցել է եղբորը՝ աղանդների (ապոլինարիզմ և արիոսականություն) դեմ պայքարում, որի համար էլ բյուզանդական Վաղես կայսեր կողմից աթոռազրկվել և աքսորվել է՝ վերադառնալով Նյուսա միայն նրա վախճանվելուց հետո։ 378 թ. Բարսեղ Կեսարացու մահից հետո ավարտին է հասցնում և հրատարակում ավագ եղբոր անավարտ երկը՝ «Վեցօրեայքը»։
379 թ. մասնակցում է Անտիոքի եկեղեցական ժողովին, որը դատապարտում է միլեթիանական աղանդը։ Իր կամքին հակառակ նշանակվում է Սեբաստիա քաղաքի միտրոպոլիտ և ուղարկվում Պաղեստին և Արաբիա՝ աղանդների դեմ պայքարելու նպատակով։
Մասնակցել է 381 թ. Կ.Պոլսի երկրորդ տիեզերական ժողովին։ Մայրաքաղաքում Գրիգորը ձեռք է բերում հեղինակավոր աստվածաբանի և քարոզիչի համբավ, կայսերական հրովարտակով նրա անունը ներառվում է այն եպիսկոպոսների ցանկի մեջ, որոնց հետ շփումը «պարտադիր է ուղղափառների համար»։
.gw
.gw, Գվինեա-Բիսաուի վերին մակարդակի ազգային դոմենն է։